title: Komisjoni rakendusmäärus (EL) 2016/1346, 8. august 2016, millega laiendatakse Hiina Rahvavabariigist pärit käsikahveltõstukite ja nende oluliste osade impordi suhtes nõukogu rakendusmäärusega (EL) nr 1008/2011 (mida on muudetud nõukogu rakendusmäärusega (EL) nr 372/2013) kehtestatud lõplikku dumpinguvastast tollimaksu Hiina Rahvavabariigist pärit väheste muudatustega käsikahveltõstukite impordile

text:
               9.8.2016

               ET

               Euroopa Liidu Teataja

               L 214/1

         KOMISJONI RAKENDUSMÄÄRUS (EL) 2016/1346,
   8. august 2016,
   millega laiendatakse Hiina Rahvavabariigist pärit käsikahveltõstukite ja nende oluliste osade impordi suhtes nõukogu rakendusmäärusega (EL) nr 1008/2011 (mida on muudetud nõukogu rakendusmäärusega (EL) nr 372/2013) kehtestatud lõplikku dumpinguvastast tollimaksu Hiina Rahvavabariigist pärit väheste muudatustega käsikahveltõstukite impordile
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed (1) (edaspidi „alusmäärus“), eriti selle artikli 13 lõiget 3 ja artikli 14 lõiget 5,
   ning arvestades järgmist:
   1.   MENETLUS

   1.1.   Varasemad uurimised ja kehtivad meetmed

               (1)

               2005. aasta juulis kehtestas nõukogu määrusega (EÜ) nr 1174/2005 (2) lõpliku dumpinguvastase tollimaksu Hiina Rahvavabariigist (edaspidi „HRV“) pärit käsikahveltõstukite ja nende oluliste osade impordile. Meede seisnes väärtuselises dumpinguvastases tollimaksus vahemikus 7,6–46,7 % (edaspidi „esialgsed dumpinguvastased meetmed“).

               (2)

               2008. aasta juulis, pärast alusmääruse artikli 11 lõike 3 kohast ex officio osalist vahepealset läbivaatamist, selgitas nõukogu meetmete ulatust ja jättis esialgsetest dumpinguvastastest meetmetest välja teatud tooted – tõstukid, virnastajad, käärkahveltõstukid ja kaaluga kahveltõstukid –, mille kohta leiti, et need erinevad käsikahveltõstukitest omaduste ja erifunktsioonide ning kasutusotstarbe poolest (3).

               (3)

               Pärast alusmääruse artikli 13 kohast meetmetest kõrvalehoidmisega seotud uurimist laiendas nõukogu 2009. aasta juunis määrusega (EÜ) nr 499/2009 (4)„kõigi ülejäänud äriühingute suhtes“ kohaldatavat lõplikku dumpinguvastast tollimaksu, mis kehtestati määrusega (EÜ) nr 1174/2005, Taist lähetatud käsikahveltõstukitele, olenemata sellest, kas need deklareeritakse Taist pärinevana või mitte.

               (4)

               Pärast alusmääruse artikli 11 lõike 2 kohast aegumise läbivaatamist kehtestas nõukogu 2011. aasta oktoobris rakendusmäärusega (EL) nr 1008/2011 (5) lõpliku dumpinguvastase tollimaksu HRVst pärit käsikahveltõstukite impordi suhtes.

               (5)

               2013. aasta aprillis, pärast alusmääruse artikli 11 lõike 3 kohast vahepealset läbivaatamist, muudeti nõukogu rakendusmäärusega (EL) nr 372/2013 (6) nõukogu rakendusmäärust (EL) nr 1008/2011 ja kehtestati tollimaksumäär 70,8 %, mida kohaldatakse kõigi liitu imporditavate HRVst pärit käsikahveltõstukite suhtes.

               (6)

               2014. aasta septembris, pärast alusmääruse artikli 11 lõike 4 kohast uut eksportijat käsitlevat läbivaatamist, muutis komisjon rakendusmäärusega (EL) nr 946/2014 (7) rakendusmäärust (EL) nr 1008/2011, kehtestades individuaalse tollimaksumäära 54,1 % äriühingu Ningbo Logitrans Handling Equipment Co käsikahveltõstukite impordi suhtes.

               (7)

               Kehtiv meede on lõplik dumpinguvastane tollimaks HRVst pärit käsikahveltõstukite ja nende oluliste osade impordile, nagu kirjeldatakse põhjendustes 5 ja 6.

         1.2.   Taotlus

               (8)

               4. novembril 2015 sai komisjon alusmääruse artikli 13 lõike 3 ja artikli 14 lõike 5 kohase taotluse uurida võimalikku kõrvalehoidmist kehtivatest meetmetest ja kehtestada uurimisaluse toote suhtes registreerimisnõue.

               (9)

               Taotluse esitasid liidu käsikahveltõstukite tootjad BT Products AS, Lifter SRL ja PR Industrial SRL.

         1.3.   Vaatlusalune toode ja uurimisalune toode

   1.3.1.   Vaatlusalune toode

               (10)

               Võimaliku kõrvalehoidmisega seotud toode on HRVst pärit käsikahveltõstukid ja nende olulised osad, s.o šassii ja hüdraulikaseadmed, mis kuuluvad praegu CN-koodide ex 8427 90 00 ja ex 8431 20 00 (TARICi koodid 8427900019 ja 8431200019) alla. Käsikahveltõstukid on ratastega ja kaubaaluste käitlemiseks ette nähtud tõstekahvlitega seadmed, mis on kavandatud liigendkäepideme abil käsitsi lükkamiseks, tõmbamiseks ja juhtimiseks siledal, tasasel ja kõval pinnal. Käsikahveltõstukid on ette nähtud üksnes koorma tõstmiseks (käepideme pumpamise abil) transportimiseks vajalikule kõrgusele ning neil puuduvad lisafunktsioonid ja -kasutusalad, nagu näiteks i) koormate teisaldamine ja tõstmine nende kõrgemale paigutamiseks või koormate ladustamise hõlbustamiseks (tõstukid); ii) ühe kaubaaluse paigutamine teise peale (virnastajad); iii) koorma tõstmine töötasapinnale (käärkahveltõstukid) ja iv) koormate tõstmine ja kaalumine (kaaluga kahveltõstukid).

         1.3.2.   Uurimisalune toode

               (11)

               Uurimisalune toode on sama toode, mida kirjeldatakse eelmises põhjenduses, kuid seda imporditakse nn kaalunäidusüsteemiga, mis koosneb šassiisse sisseehitamata kaalumismehhanismist, ning mis kuulub praegu samade CN-koodide alla nagu vaatlusalune toode, kuid eri TARICi koodide alla (8427900030 ja 8431200050) ja pärineb HRVst.

               (12)

               Algatamisetapis määrati kindlaks, et kaalunäidusüsteemi veamarginaal võrdub 1 %ga koormast või ületab seda. Uurimise käigus tehti aga kindlaks, et kaalunäidusüsteemi täpsus ei ole oluline omadus uurimisaluse toote eristamisel käsikahveltõstukitest. Täpsemalt, nagu analüüsitakse põhjendustes 54–59, ei muuda uurimisaluse toote kaalumismehhanism uurimisaluse toote põhiomadusi, nagu selle ehitus ja kasutamine, sel määral, et see erineks vaatlusalusest tootest.

         1.4.   Algatamine

               (13)

               Olles pärast liikmesriikide teavitamist kindlaks teinud, et on olemas piisavalt esmapilgul usutavaid tõendeid uurimise algatamiseks vastavalt alusmääruse artikli 13 lõikele 3 ja artikli 14 lõikele 5, otsustas komisjon uurida võimalikku kõrvalehoidmist kehtivatest meetmetest ning kehtestada uurimisaluse toote impordi suhtes registreerimisnõude.

               (14)

               Komisjon algatas uurimise 15. detsembri 2015. aasta rakendusmäärusega (EL) 2015/2346 (8) (edaspidi „algatamismäärus“).

         1.5.   Uurimine

               (15)

               Komisjon teatas ametlikult uurimise algatamisest HRV ametiasutustele, Hiina eksportivatele tootjatele, teadaolevalt asjaga seotud liidu importijatele ja liidu tootmisharule.

               (16)

               Komisjon saatis HRV eksportivatele tootjatele ja talle teadaolevatele liidu importijatele küsimustikud.

               (17)

               Huvitatud isikutele anti võimalus teha oma seisukohad kirjalikult teatavaks ja taotleda ärakuulamist algatamismääruses sätestatud tähtaja jooksul. Kõikidele isikutele anti teada, et koostööst hoidumise tagajärjeks võib olla alusmääruse artikli 18 kohaldamine ja järelduste tegemine kättesaadavate andmete alusel.

               (18)

               Üks HRVs asuv eksportiv tootja esitas märkused, kuid ei vastanud eksportijatele mõeldud küsimustikule. Seega leiti, et ta ei tee koostööd (põhjendus 26).

               (19)

               Komisjoni küsimustikule vastas kolm importijat.

               (20)

               Üks liidus tegutsev kaalunäidusüsteemide tarnija esitas uurimise kohta kirjaliku arvamuse.

               (21)

               Komisjon korraldas kontrollkäigud järgmiste äriühingute valdustesse:

                           —

                           liidu tootja: P.R. Industrial s.r.l., 53031 Casole d'Elsa, Siena, Itaalia;

                           —

                           liidus asuv importija: Hyster-Yale Nederland b.v., 6541 CN Nijmegen, Madalmaad.

         1.6.   Uurimisperiood ja aruandeperiood

               (22)

               Uurimisperiood hõlmas ajavahemikku 1. jaanuarist 2011 kuni 30. septembrini 2015. Andmeid koguti uurimisperioodi kohta muu hulgas selleks, et uurida väidetavaid kaubandusstruktuuri muutusi.

               (23)

               Üksikasjalikumaid andmeid koguti ajavahemikku 1. oktoobrist 2014 kuni 30. septembrini 2015 hõlmava aruandeperioodi kohta, et uurida, kas import kahjustas kehtivate dumpinguvastaste meetmete parandavat mõju, ja dumpingu väidetavat olemasolu.

         2.   UURIMISE TULEMUSED

   2.1.   Üldkaalutlused

               (24)

               Kooskõlas alusmääruse artikli 13 lõikega 1 hinnati võimalikku meetmetest kõrvalehoidmist, analüüsides järgmist:

                           —

                           kas HRV ja liidu vahelise kaubanduse struktuuris esines muutusi;

                           —

                           kas need muutused tulenevad tavast, protsessist või toimingust, mille puhul ei ole ühtki muud piisavat põhjust või majanduslikku õigustust peale kehtivate dumpinguvastaste meetmete kehtestamise;

                           —

                           kas oli tõendeid kahju tekitamise kohta või kahjustati dumpinguvastaste meetmete parandavat mõju uurimisaluse toote hindade ja/või koguste osas

                           —

                           ja kas oli tõendeid dumpingu kohta, võrreldes eelnevalt vaatlusaluse toote suhtes kindlaksmääratud normaalväärtustega.

         2.2.   Koostöö

               (25)

               Ükski teadaolev HRVs tegutsev eksportiv tootja ei teinud uurimises koostööd ega taotlenud saadetud küsimustikule vastamisega vabastust kehtivate meetmete võimalikust laiendamisest.

               (26)

               Nagu selgitatakse põhjenduses 18, esitas Noblelift pärast algatamist märkused, kuid ei vastanud küsimustikule, ning leiti, et ta ei tee alusmääruse artikli 18 kohaselt koostööd.

               (27)

               Seetõttu ei saanud komisjon võimaliku kõrvalehoidmise laadi vahetult koha peal kontrollida.

               (28)

               Sellest tulenevalt tuli põhjenduses 24 kirjeldatud võimaliku kõrvalehoidmise hindamisega seotud järeldused teha kättesaadavate faktide põhjal kooskõlas alusmääruse artikliga 18.

               (29)

               Sellest vaatenurgast lähtudes tehti järeldused koostööd tegevatelt importijatelt, Eurostati statistikast ja taotlusest kogutud teabe alusel. Vajaduse korral võeti arvesse ka endast teada andnud eksportiva tootja esitatud märkusi.

         2.3.   Kaubandusstruktuuri muutumine

               (30)

               Eksportivate tootjate koostööst keeldumise tõttu tehti ekspordimahud kindlaks Eurostati statistiliste andmete ning kolme koostööd teinud importija ja taotluse esitajate antud teabe alusel.

               (31)

               Lisaks põhinevad kaubandusstruktuuri muutumise analüüsimiseks kasutatud andmed komplektsete tõstukite impordil. Kehtivad dumpinguvastased meetmed hõlmavad nii käsikahveltõstukeid kui ka nende olulisi osi (st šassiid ja hüdraulikaseadmed). Eurostati andmete kohaselt on nn oluliste osade import HRVst liitu ebaoluline või olematu.

               (32)

               Viimaks, TARICi kood, mille all uurimisalust toodet imporditi, hõlmas ka tõstukite teisi liike, st kaaluga kahveltõstukid, tõstukid, virnastajad ja käärkahveltõstukid, mis erinevad vaatlusalusest tootest.

               (33)

               Allolev tabel näitab Eurostati andmete alusel käsikahveltõstukite ja „muude tõstukite“, sealhulgas uurimisaluse toote impordimahte uurimisperioodil.

                  Tabel 1

                           Import ELi (tükkides)

                           2011

                           2012

                           2013

                           2014

                           Aruandeperiood

                           Käsikahveltõstukid

                           573 400

                           575 607

                           236 340

                           113 753

                           96 115

                              Indeks

                              100

                              100

                              41

                              20

                              17

                           Muud tõstukid

                           231 949

                           217 045

                           161 542

                           275 632

                           355 844

                              Indeks

                              100

                              94

                              70

                              119

                              153

                              Allikas: Eurostat.

               (34)

               Nende andmete kohaselt vähenes käsikahveltõstukite import uurimisperioodil enam kui 80 %. Kõige suurem vähenemine toimus aastatel 2012–2013 (60 %). See suundumus jätkus järgmistel aastatel, kuigi väiksemas mahus.

               (35)

               2013. aastal toimus vähenemine pärast põhjenduses 5 nimetatud vahepealse läbivaatamise lõpetamist 2013. aasta aprillis, mille tulemusel suurendati HRVst pärit käsikahveltõstukite dumpinguvastane tollimaks ühtseks üleriigiliseks tollimaksuks 70,8 %.

               (36)

               Teisalt suurenes „muude tõstukite“, sealhulgas uurimisaluse toote import 2014. aastal ja aruandeperioodil enam kui 50 % võrreldes uurimisperioodi algusega. Selline kaubandusstruktuuri muutus toimus suurel määral samal ajal käsikahveltõstukite impordi olulise vähenemisega.

               (37)

               Kuigi Eurostati andmete alusel ei olnud võimalik kindlaks teha uurimisaluse toote importi, näitas uurimise ajal kogutud teave selgeid märke, et „muude tõstukite“ impordi suurenemine võib tegelikult olla tingitud uurimisaluse toote impordi suurenemisest.

               (38)

               Esiteks toimusid käsikahveltõstukite impordi oluline vähenemine ja „muude tõstukite“, sealhulgas uurimisaluse toote impordi oluline suurenemine samal ajal dumpinguvastase tollimaksu olulise suurendamisega 2013. aastal.

               (39)

               Teiseks teatasid taotluse esitajad, et varsti pärast dumpinguvastase tollimaksu suurendamist esitas mitu importijat Saksamaa ja Tšehhi tolliasutustele siduva tariifiinformatsiooni taotlused, nõudes, et uurimisalune toode peab kuuluma sellise „muude tõstukite“ TARICi koodi alla, mille suhtes dumpinguvastast tollimaksu ei kohaldata. Selliste taotluste esitamine vahetult pärast dumpinguvastase tollimaksu suurendamist osutab, et need tehti lihtsalt selleks, et vältida suuremaid dumpinguvastaseid tollimakse.

               (40)

               Kolmandaks, kuna Eurostati statistikas ei eristata uurimisaluse toote importi, tugineti kaubandusstruktuuri muutumise analüüsis ka kolme koostööd teinud importija esitatud teabele.

               (41)

               Kolm koostööd teinud importijat esindasid 2–7 % uurimisaluse toote ja muude tõstukite impordist võrreldes Eurostatis registreeritud kõigi „muude tõstukitega“ ning 1–6 % käsikahveltõstukite ja „muude tõstukite“ koguimpordist aruandeperioodil.

               (42)

               Nende importijate impordimahud muutusid uurimisperioodil järgmiselt:

                  Tabel 2

                           Koostööd teinud importijate HRVst pärinev import (indeks)

                           2011

                           2012

                           2013

                           2014

                           Aruandeperiood

                              Vaatlusalune toode

                              100

                              111

                              31

                              2

                              4

                              Uurimisalune toode

                              100

                              350

                              2 800

                              97 133

                              100 500

                              Muud tõstukid

                              100

                              82

                              71

                              93

                              103

                              Allikas: importijate vastused küsimustikule.

               (43)

               Koostööd teinud importijate esitatud teave kinnitas, et importijad suurendasid uurimisperioodil uurimisaluse toote ostmist HRVst, samal ajal kui käsikahveltõstukite import vähenes. Kuigi uurimisaluse toote import toimus juba 2011. ja 2012. aastal pärast meetmete laiendamist põhjenduses 4 osutatud aegumise läbivaatamise järelduste alusel, suurenes import märgatavamalt 2013. aastal pärast dumpinguvastase tollimaksu määra suurendamist. Kõige märkimisväärsem suurenemine toimus 2014. aastal, kui import saavutas 2011. aasta tasemest palju kõrgema taseme ja suurenes veelgi aruandeperioodil. Samal ajal käsikahveltõstukite import 2014. aastal ja uurimisperioodil peaaegu lakkas. Samasugust suundumust võib märgata Eurostati andmetes, mille kohaselt „muude tõstukite“ impordi kõige olulisem suurenemine toimus samuti 2014. aastal.

               (44)

               Seevastu „muude tõstukite“, välja arvatud uurimisalune toode, impordi mahud peaaegu ei muutunud (3 % uurimisperioodil) ja nende üldine tase ühikutes püsis uurimisaluse toote impordiga võrreldes väga madalana (põhjendus 33).

               (45)

               Neljandaks, nagu märgitakse põhjendustes 52–59, on uurimisalusel tootel samad põhiomadused ja kasutusotstarve nagu käsikahveltõstukitel ja need on vastastikku asendatavad, samas kui kõiki teisi tõstukeid kasutatakse erineval otstarbel ja need ei ole käsikahveltõstukitega asendatavad.

               (46)

               Sellele tuginedes järeldati, et „muude tõstukite“ impordi suurenemine, nagu täheldas Eurostat, oli tingitud uurimisaluse toote impordi suurenemisest. Sellest vaatenurgast hinnati impordiandmete alusel, et uurimisaluse toote import ühikutes suurenes ajavahemikul 2013–2014 ligikaudu 110 000 ühiku võrra ehk umbes 70 % ning 2014. aasta ja uurimisperioodi vahel rohkem kui 80 000 ühiku võrra ehk umbes 30 %. Uurimisperioodi varasematel aastatel oli impordi suundumus olnud vähenev.

               (47)

               Seetõttu järeldati Hiina eksportivate tootjate koostöö puudumisel, et toimus kaubandusstruktuuri muutus alusmääruse artikli 13 lõike 1 tähenduses.

         2.4.   Kõrvalehoidmise laad

               (48)

               Taotluse esitajad väitsid, et kõrvalehoidmine seisnes veidi muudetud toodete importimises, lisades lihtsalt šassiisse sisseehitamata „kaalunäidusüsteemi“, mille veamarginaal võrdub 1 %ga koormast või ületab seda. Importimisel deklareeritakse need tooted valesti kaaluga kahveltõstukitena.

               (49)

               Taotluse esitajad väitsid, et uurimisalune toode erineb kaaluga kahveltõstukitest, sest uurimisaluse toote kaalumismehhanism on palju lihtsam kui kaaluga kahveltõstukite kaalumismehhanism ega anna täpseid tulemusi. Nad väitsid veel, et kummagi toote ehitus on märkimisväärselt erinev.

         2.4.1.   Kaaluga kahveltõstukid

               (50)

               Kooskõlas meetmete ulatuse selgitamisega, millega jäeti välja teatud tooted, mille hulgas on põhjenduses 2 nimetatud kaaluga kahveltõstukid, selgus uurimise käigus, et kaaluga kahveltõstukitel on šassiisse, see tähendab tõstekahvlitesse sisse ehitatud kaalumisseadis. Seega koosneb kaaluga kahveltõstuki kaalumisseadis suure täpsusega koormaanduritest (või elementidest), mis on paigaldatud tõstekahvlitesse. Seetõttu on tõstekahvlid valmistatud kahest osast. Andurid on paigaldatud alumisse ossa. Ülemine osa asetseb andurite peal. Mehhanism võimaldab tõstekahvlitele asetatud raskust täpselt kaaluda.

               (51)

               Seade on habras ja vajab korrapärast kalibreerimist. Erinevalt vaatlusalusest tootest ja uurimisalusest tootest ei ole süsteem mõeldud intensiivseks tõstmiseks ja koormate liigutamiseks, sest kaalumisseadis võib viga saada. Lisaks nõuab kaaluga kahveltõstukite kasutamine erinevalt vaatlusalusest tootest ja uurimisalusest tootest eriväljaõpet.

         2.4.2.   Uurimisalune toode

               (52)

               Uurimise käigus selgus, et uurimisalusel tootel on sisuliselt samasugune ehitus ja otstarve nagu käsikahveltõstukitel, mille puhul on tegemist ratastega ja kaubaaluste käitlemiseks ette nähtud tõstekahvlitega seadmetega, mis on kavandatud liigendkäepideme abil käsitsi lükkamiseks, tõmbamiseks ja juhtimiseks siledal, tasasel ja kõval pinnal. Need tõstukid on ette nähtud koorma tõstmiseks (käepideme pumpamise abil) transportimiseks vajalikule kõrgusele.

               (53)

               Uurimisalune toode on lisaks varustatud (mehaanilise või elektroonilise) kaalumisseadisega. Seadis ei ole aga tõstuki šassiisse sisse ehitatud ja tõstekahvlid koosnevad ainult ühest osast, täpselt nagu vaatlusalusel tootelgi. Selle asemel on kaalumisseadis paigaldatud otse käsikahveltõstukile ja selle saab pärast eemaldada, muutmata käsikahveltõstukite ehitust ja kasutusotstarvet. Ilma kaalumisseadiseta ei ole uurimisalune toode käsikahveltõstukitest eristatav ja seda kasutatakse täpselt samal otstarbel nagu käsikahveltõstukeid.

               (54)

               Teisest küljest annab uurimisaluse toote kaalumisseadis ainult ligikaudse kaalunäidu, mõnel juhul olulise veamarginaaliga. Uurimisel ilmnes, et vastupidiselt algatamisetapis väidetule ei kujuta kaalumisseadise täpsus vaatlusaluse tootega võrreldes endast uurimisaluse toote olulist omadust. Isegi täpse kaalunäidusüsteemiga on uurimisalusel tootel samad omadused nagu käsikahveltõstukitel, see tähendab sama ehitus ja kasutusotstarve.

               (55)

               See erineb kaaluga kahveltõstukite põhiomadustest; kaaluga kahveltõstukitel, nagu eespool selgitatakse, on keerukamad ja kallimad kaalumisseadised, mis on šassiisse (nimelt tõstekahvlitesse) sisse ehitatud, mis eeldab ka tõstekahvli teistsugust ehitust. Kaaluga kahveltõstukite kaalumisseadised ei ole eemaldatavad ning annavad täpseid väärtusi. Kaaluga kahveltõstukite tehnoloogia ja tootmisprotsessid erinevad põhimõtteliselt uurimisaluse toote omadest.

               (56)

               Uurimise käigus tehti kindlaks kaks erinevat kaalumisseadist: mehaaniline ja elektrooniline. Elektroonilise kaalumisseadise kaalunäit paistab olevat täpsem kui mehaanilise kaalumisseadise näit.

               (57)

               Pärast menetluse algatamist märkusi esitanud eksportiv tootja väitis, et tema eksporditud käsikahveltõstukid olid varustatud šassiis sisalduva patenditud elektroonilise kaalumismehhanismiga. Kaalumismehhanismil oli väidetavalt „hea kaalumistäpsus“ ja see vastavat klientide nõudmistele. Teiseks väitis see eksportiv tootja, et kaalumistäpsuse määratlus algatamisetapis, nimelt „veamarginaal, mis võrdub 1 %ga koormast või ületab seda“, ei ole asjakohane, sest see viitab vaid „koormale“, samas kui kaalumistäpsuse võib saavutada alles vähemalt 100 kg kaaluva koormaga.

               (58)

               Sellele tuginedes väitis eksportiv tootja, et uurimisaluse toote määratlust tuleks muuta, osutades ainult „mehaanilistele kaalumismehhanismidele“, ja eemaldada määratlusest 1 % künnis.

               (59)

               Erinevalt väidetust oli kaalumismehhanism paigaldatud vaid käsikahveltõstuki struktuurile ja seega ei olnud see šassiisse, nimelt kahvlitesse, sisse ehitatud. Kaalumismehhanismi võib turustada eraldi. Kuigi seadis andis tõepoolest täpsema kaalunäidu kui mehaanilised kaalumisseadised, on tõsiasi see, et selle äriühingu eksporditud tõstukite ehitus on samasugune nagu käsikahveltõstukite ehitus. Seetõttu leiti, et see seadis ei muuda käsikahveltõstukite põhiomadusi ja kuulub uurimisaluse toote määratluse alla.

         2.4.3.   Järeldus kõrvalehoidmise olemasolu kohta

               (60)

               Uurimise käigus selgus, et uurimisalune toode on selgesti eristatav kaaluga kahveltõstukitest, sest selle põhiomadused ja kasutusotstarve ei ole samad. Need ei ole vastastikku asendatavad.

               (61)

               Samas on uurimisalusel tootel samasugused põhiomadused ja kasutusotstarve nagu käsikahveltõstukitel. Selle külge kinnitatud kaalumisseadis ei muuda selle omadusi ja mõnel juhul on seadis eemaldatav. Mõlemat toodet kasutatakse põhimõtteliselt samal otstarbel, nimelt koormate transportimise eesmärgil tõstmiseks, ning leiti, et kaalunäidu funktsioon ei ole oluline omadus.

               (62)

               Seetõttu võib järeldada, et kõrvalehoidmine seisneb uurimisaluse toote importimises.

         2.5.   Piisava majandusliku või muu põhjenduse puudumine

               (63)

               Nagu osutatakse põhjendustes 34–46, suurenes selle tava kasutamine märgatavalt pärast suurema tollimaksumäära kehtestamist 2013. aastal. Et uurimisalust toodet ja käsikahveltõstukeid peetakse vastastikku asendatavaks, ei ole sellel taval muud selget majanduslikku põhjendust kui dumpinguvastasest tollimaksust kõrvalehoidmine.

               (64)

               Taotluse esitajad osutasid tunnustele, mis andsid alust arvata, et uurimisaluse toote importimise ainus eesmärk oli vältida tollimakse. Viidati asjaolule, et üks eksportija pakkus uurimisalust toodet brošüüris märgendiga „ADD free“ või teine eksportiv tootja soovitas kaalumisseadise pärast importimist eemaldada.

               (65)

               Eksportiv tootja, kes nõudis uurimisaluse toote määratluse muutmist, nagu selgitatakse põhjenduses 58, väitis ka, et tema eksporditud tooteliik töötati välja ja seda eksporditi enne dumpinguvastase tollimaksu määra suurendamist ning tal ei olnud kavatsust tollimaksust kõrvale hoida. Eksportiv tootja väitis ka, et tema eksporditud tooteliik esindab ainult väikest osa uurimisaluse toote koguekspordist, kuid ei kinnitanud neid väiteid ühegi tõendiga, kuna ta ei vastanud küsimustikule ja seetõttu ei olnud võimalik kindlaks teha ja kontrollida kõnealuse ekspordi koguseid ja kuupäevi.

               (66)

               Koostööd teinud importijatelt saadud teabe alusel võib tõesti näha, et uurimisaluse toote import algas enne 2013. aastat. Oluline suurenemine toimus aga alles pärast dumpinguvastase tollimaksu suurendamist 2013. aastal. Seetõttu võib arvata, et kaubandusstruktuuri muutus ilmnes alles pärast 2013. aastat. Sellele kaubandusstruktuuri muutusele ei ole olnud muud selget majanduslikku põhjendust kui tollimaksu kehtestamine.

               (67)

               Üks käsikahveltõstukite ja uurimisaluse toote importija ja üks uurimisaluses tootes kasutatud kaalunäidusüsteemide tarnija väitsid, et seda liiki väiksema täpsusega kaalunäidusüsteemiga varustatud tõstukite jaoks on teatavate erirakenduste puhul (nt jäätmekoorma kontrollimine, kaubaautode ülekoormuse ennetamine, hulgimüüjad teatavates tegevusvaldkondades) turg olemas ja piisab pelgast kogukoormuse hindamisest.

               (68)

               Asjaolu, et uurimisaluse toote import algas alles pärast dumpinguvastase tollimaksu suurendamist ja et samal ajal vähenes oluliselt käsikahveltõstukite import ja aruandeperioodil see peaaegu lakkas, näitab, et uurimisaluse toote import ei ole suunatud uuele turule, vaid asendas tegelikult suurel määral käsikahveltõstukite importi. Samaaegsus dumpinguvastase tollimaksu suurendamisega näitab, et uurimisaluse toote impordi kasvu eesmärk oli tegelikult dumpinguvastase tollimaksu vältimine. Seepärast tuli see väide tagasi lükata.

         2.6.   Tollimaksu parandava mõju kahjustamine samasuguse toote hindade ja/või koguste puhul

               (69)

               Nagu selgitatakse põhjenduses 46, suurenes uurimisaluse toote import hinnangute kohaselt umbes 110 000 ühiku võrra ajavahemikul 2013–2014, st tegemist oli umbes 70 % kasvuga; import suurenes veelgi 2014. aasta ja aruandeperioodi vahelisel ajal – enam kui 80 000 ühiku võrra, st umbes 30 %. Seda kasvu peeti oluliseks. Kasv moodustas kokku umbes 42 % tõstukite koguimpordist aruandeperioodil. Lisaks moodustasid „muud tõstukid“ 2011. aastal umbes 30 % kõigist HRVst imporditud tõstukitest, samas kui aruandeperioodil suurenes nende osakaal umbes 79 %ni.

               (70)

               Selleks et otsustada, kas tollimaksu parandavat mõju kahjustati hindade puhul, tehti kooskõlas alusmääruse artikli 13 lõikega 1 kindlaks, kas uurimisaluse toote impordihinnad olid varasemate uurimiste käigus kindlaks tehtud liidu tootmisharu mittekahjustavast hinnast madalamad. Põhjenduses 4 osutatud viimase aegumise läbivaatamise raames arvutati 2011. aastal mittekahjustav hind algse uurimisega võrreldes ümber. Seda sihthinda kasutati võrdluses HRVst pärit impordi kaalutud keskmise hinnaga aruandeperioodi ajal, viimane määrati kindlaks koostööd teinud importijate esitatud teabe alusel. See võrdlus näitas olulist turuhinnast madalama hinnaga müümist aruandeperioodil.

               (71)

               Arvestades eespool öeldut ning võttes arvesse uurimisaluse toote hinnangulisi olulisi impordimahte aruandeperioodil, jõuti järeldusele, et kehtivate meetmete parandavat mõju kahjustatakse nii koguste kui ka hindade puhul.

         2.7.   Tõendid dumpingu kohta võrreldes eelnevalt kindlaksmääratud normaalväärtusega

               (72)

               Vaatlusaluse toote normaalväärtus määrati viimati kindlaks põhjenduses 5 nimetatud 2013. aastal läbi viidud vahepealse läbivaatamise käigus.

               (73)

               Selleks et otsustada, kas aruandeperioodil toimus dumpinguhinnaga müük, võrreldi koostööd teinud importijate uurimisaluse toote keskmisi impordihindu vahepealse läbivaatamise ajal kindlaks määratud vaatlusaluse toote normaalväärtusega.

               (74)

               Koostööd teinud importijatelt saadud teabe alusel kohandati impordihindu tehasehindade tasemele. Impordihindu kohandati ka vastavalt füüsiliste omaduste erinevustele, see tähendab seoses käsikahveltõstukile lisatud kaalumisseadisega.

               (75)

               Võrdlus näitas olulist dumpingut. Dumpingu olemasolu on selgelt näha, kui võrrelda uurimisaluse toote HRVst pärit impordi praegusi hindu eelnevalt kindlaksmääratud normaalväärtusega, nagu on nõutud alusmääruse artikli 13 lõikes 1.

         3.   MEETMED

               (76)

               Arvestades eespool nimetatud järeldusi, leiti, et HRVst pärit käsikahveltõstukitele kehtestatud lõplikust dumpinguvastasest tollimaksust hoitakse kõrvale, importides HRVst pärit veidi muudetud käsikahveltõstukeid, mis sisaldavad kaalunäidusüsteemi, mis ei ole šassiisse (tõstekahvlitesse) sisse ehitatud.

               (77)

               Kooskõlas alusmääruse artikli 13 lõikega 1 tuleks seega laiendada HRVst pärit käsikahveltõstukite impordi suhtes kehtestatud kehtivaid dumpinguvastaseid meetmeid selliste HRVst pärit „kaalunäidusüsteemiga“ varustatud käsikahveltõstukite impordile, mis koosnevad šassiisse sisseehitamata kaalumismehhanismist.

               (78)

               Vastavalt alusmääruse artikli 13 lõikele 3 ja artikli 14 lõikele 5, milles on sätestatud, et kõik laiendatud meetmed peaksid kehtima impordi korral, mis on sisenenud liitu algatamismäärusega kehtestatud registreerimise alusel, tuleks dumpinguvastast tollimaksu koguda selliste HRVst pärit käsikahvelsõidukite impordilt, mis on varustatud „kaalunäidusüsteemiga“, mis koosneb šassiisse sisseehitamata kaalumismehhanismist.

         4.   VABASTAMISTAOTLUSED

               (79)

               Et Hiina eksportivad tootjad taotlusi ei esitanud, ei antud ühtegi vabastust.

         5.   JÄRELDUSTE TEATAVAKSTEGEMINE

               (80)

               Kõikidele huvitatud isikutele on teatatud olulistest faktidest ja kaalutlustest, mille alusel eespool nimetatud järeldused on tehtud, ning neile on antud võimalus esitada märkusi. Ühtegi märkust ei ole esitatud.

               (81)

               Käesoleva määrusega ette nähtud meetmed on kooskõlas alusmääruse artikli 15 lõike 1 kohaselt asutatud komitee arvamusega,

         ON VASTU VÕTNUD KÄESOLEVA MÄÄRUSE
   Artikkel 1
   1.   Lõplikku dumpinguvastast tollimaksu, mis kehtestati nõukogu rakendusmäärusega (EL) nr 372/2013 nende Hiina Rahvavabariigist pärit käsikahveltõstukite ja nende oluliste osade, st šassii ja hüdraulikaseadmete impordi suhtes, mis kuuluvad praegu CN-koodide ex 8427 90 00 (TARICi koodid 8427900011 ja 8427900019) ning ex 8431 20 00 (TARICi koodid 8431200011 ja 8431200019) alla, laiendatakse samasugusele tootele, mis esitatakse importimisel koos nn „kaalunäidusüsteemiga“, mis koosneb šassiisse sisseehitamata kaalumismehhanismist, ning mis praegu kuulub TARICi koodide 8427900030 ja 8431200050 alla.
   2.   Käesoleva artikli lõikega 1 laiendatud tollimaks nõutakse sisse rakendusmääruse (EL) 2015/2346 artikli 2 ja määruse (EL) 2016/1036 artikli 13 lõike 3 ja artikli 14 lõike 5 kohaselt registreeritud käsikahveltõstukite ja nende oluliste osade, st šassii ja hüdraulikaseadmete impordilt liitu.
   3.   Kui ei ole sätestatud teisiti, kohaldatakse kehtivaid tollimaksusätteid.
   Artikkel 2
   1.   Artikli 1 alusel laiendatud tollimaksust vabastamise taotlused esitatakse kirjalikult ühes Euroopa Liidu ametlikest keeltest ja neile peab alla kirjutama vabastuse taotlejat esindama volitatud isik. Taotlus tuleb saata järgmisel aadressil:

               European Commission

               Directorate General for Trade

               Directorate H

               Office: CHAR 04/039

               1049 Bruxelles/Brussel

               BELGIQUE/BELGIË

         2.   Vastavalt määruse (EL) 2016/1036 artikli 13 lõikele 4 võib komisjon anda oma otsusega loa vabastada käesoleva määruse artikliga 1 laiendatud tollimaksust nende äriühingute impordi, kes ei hoia kõrvale nõukogu rakendusmäärusega (EL) nr 372/2013 kehtestatud dumpinguvastastest meetmetest.
   Artikkel 3
   Tolliasutused lõpetavad määruse (EL) 2015/2346 artikli 2 kohase impordi registreerimise.
   Artikkel 4
   Käesolev määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõigis liikmesriikides.
      Brüssel, 8. august 2016

            Komisjoni nimel

            president

         Jean-Claude JUNCKER

      (1)  Euroopa Parlamendi ja nõukogu määrus (EL) 2016/1036, 8. juuni 2016, kaitse kohta dumpinguhinnaga impordi eest riikidest, mis ei ole Euroopa Liidu liikmed (ELT L 176, 30.6.2016, lk 21).

      (2)  Nõukogu 18. juuli 2005. aasta määrus (EÜ) nr 1174/2005, millega kehtestatakse lõplik dumpinguvastane tollimaks Hiina Rahvavabariigist pärinevate kaubaaluste käsivedukitele [Termin on muutunud. Uus termin on: „käsikahveltõstukid“] ja nõutakse lõplikult sisse nende suhtes kehtestatud ajutine tollimaks (ELT L 189, 21.7.2005, lk 1).

      (3)  Nõukogu 17. juuli 2008. aasta määrus (EÜ) nr 684/2008, milles täpsustatakse Hiina Rahvavabariigist pärit käsikahveltõstukite ja nende oluliste osade impordi suhtes määrusega (EÜ) nr 1174/2005 kehtestatud dumpinguvastaste meetmete kohaldamisala (ELT L 192, 19.7.2008, lk 1).

      (4)  Nõukogu 11. juuni 2009. aasta määrus (EÜ) nr 499/2009, millega laiendatakse Hiina Rahvavabariigist pärit käsikahveltõstukite ja nende oluliste osade impordi suhtes määrusega (EÜ) nr 1174/2005 kehtestatud lõplikku dumpinguvastast tollimaksu Taist lähetatud sama toote impordile, olenemata sellest, kas see deklareeritakse Taist pärinevana või mitte (ELT L 151, 16.6.2009, lk 1).

      (5)  Nõukogu 10. oktoobri 2011. aasta rakendusmäärus (EL) nr 1008/2011, millega pärast määruse (EÜ) nr 1225/2009 artikli 11 lõike 2 kohast aegumise läbivaatamist kehtestatakse Hiina Rahvavabariigist pärit kaubaaluste käsivedukite ja nende oluliste osade impordi suhtes lõplik dumpinguvastane tollimaks ning laiendatakse seda Taist pärit kaubaaluste käsivedukite ja nende oluliste osade impordile, olenemata sellest, kas need on deklareeritud Taist pärinevatena või mitte (ELT L 268, 13.10.2011, lk 1).

      (6)  Nõukogu 22. aprilli 2013. aasta rakendusmäärus (EL) nr 372/2013, millega muudetakse rakendusmäärust (EL) nr 1008/2011, millega pärast määruse (EÜ) nr 1225/2009 artikli 11 lõike 3 kohast osalist vahepealset läbivaatamist kehtestatakse Hiina Rahvavabariigist pärit kaubaaluste käsivedukite ja nende oluliste osade impordi suhtes lõplik dumpinguvastane tollimaks (ELT L 112, 24.4.2013, lk 1).

      (7)  Komisjoni 4. septembri 2014. aasta rakendusmäärus (EL) nr 946/2014, millega muudetakse nõukogu rakendusmäärust (EL) nr 1008/2011, millega pärast nõukogu määruse (EÜ) nr 1225/2009 artikli 11 lõike 4 kohast uut eksportijat käsitlevat läbivaatamist kehtestatakse Hiina Rahvavabariigist pärit kaubaaluste käsikahveltõstukite ja nende oluliste osade impordi suhtes lõplik dumpinguvastane tollimaks (ELT L 265, 5.9.2014, lk 7).

      (8)  Komisjoni 15. detsembri 2015. aasta rakendusmäärus (EL) 2015/2346, millega algatatakse uurimine seoses võimaliku kõrvalehoidmisega Hiina Rahvavabariigist pärit käsikahveltõstukite ja nende oluliste osade impordi suhtes nõukogu rakendusmäärusega (EL) nr 1008/2011 (mida on muudetud nõukogu rakendusmäärusega (EL) nr 372/2013) kehtestatud dumpinguvastastest meetmetest, importides Hiina Rahvavabariigist pärit väheste muudatustega käsikahveltõstukeid, ning kehtestatakse kõnealuse impordi suhtes registreerimisnõue (ELT L 330, 16.12.2015, lk 43).


title: Komisjoni rakendusmäärus (EL) 2016/329, 8. märts 2016, milles käsitletakse 6-fütaasi lubamist söödalisandina kõigi linnuliikide, võõrdepõrsaste, nuumsigade, emiste ja vähemtähtsate sealiikide puhul (loa omanik Lohmann Animal Nutrition GmbH) (EMPs kohaldatav tekst)

text:
               9.3.2016

               ET

               Euroopa Liidu Teataja

               L 62/5

         KOMISJONI RAKENDUSMÄÄRUS (EL) 2016/329,
   8. märts 2016,
   milles käsitletakse 6-fütaasi lubamist söödalisandina kõigi linnuliikide, võõrdepõrsaste, nuumsigade, emiste ja vähemtähtsate sealiikide puhul (loa omanik Lohmann Animal Nutrition GmbH)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta (1), eriti selle artikli 9 lõiget 2,
   ning arvestades järgmist:

               (1)

               Määruses (EÜ) nr 1831/2003 on sätestatud loomasöötades kasutatavate söödalisandite lubade andmise kord ning selliste lubade andmise alused ja menetlused.

               (2)

               Kooskõlas määruse (EÜ) nr 1831/2003 artikliga 7 esitati taotlus 6-fütaasi lubamiseks. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.

               (3)

               Taotluses käsitletakse 6-fütaasi lubamist lindude ja sigade söödalisandina, mis tuleb klassifitseerida kategooriasse „zootehnilised lisandid”.

               (4)

               Euroopa Toiduohutusamet (edaspidi „toiduohutusamet”) otsustas oma 17. juuni 2015. aasta arvamuses (2), et kavandatud kasutustingimuste juures ei mõju 6-fütaas kahjulikult ei loomade ega inimeste tervisele ega keskkonnale. Samuti jõuti järeldusele, et lisand võib parandada fosfori omastamist, fosfori kasutamist ja luude mineraliseerumist munakanadel, broileritel, kõikidel sealiikidel ja broilerkalkunitel. Amet leidis, et kõnealuseid järeldusi võib laiendada munakanadele ja aretuskalkunitele. Lisaks märkis ta, et neid järeldusi võib ekstrapoleerida kõikide vähemtähtsate kodulindude liikide ja muude linnuliikide lindudele nende munemisikka jõudmiseni ning munevatele lindudele. Samuti võib sigade kohta tehtud järeldusi ekstrapoleerida vähemtähtsatele sigade liikidele. Toiduohutusameti arvates ei ole vajadust turustamisjärgse järelevalve erinõuete järele. Amet kinnitas ka määruse (EÜ) nr 1831/2003 kohaselt asutatud tugilabori [Termin on muutunud. Uus termin on „referentlabor”.] aruande söödas sisalduva söödalisandi analüüsimeetodi kohta.

               (5)

               6-fütaasi hindamisest nähtub, et määruse (EÜ) nr 1831/2003 artiklis 5 sätestatud loa andmise tingimused on täidetud. Seepärast tuleks anda luba kõnealuse lisandi kasutamiseks käesoleva määruse lisas esitatud tingimustel.

               (6)

               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Lisas kirjeldatud valmistist, mis kuulub söödalisandite kategooriasse „zootehnilised lisandid” ja funktsionaalrühma „seedimist soodustavad ained”, lubatakse kasutada söödalisandina kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 8. märts 2016

            Komisjoni nimel

            president

         Jean-Claude JUNCKER

      (1)  ELT L 268, 18.10.2003, lk 29.

      (2)  EFSA Teataja (2015); 13 (7): 4159.

      LISA

                  Söödalisandi identifitseerimisnumber

                  Loa omanik

                  Söödalisand

                  Koostis, keemiline valem, kirjeldus, analüüsimeetod

                  Loomaliik või -kategooria

                  Vanuse ülempiir

                  Miinimumsisaldus

                  Maksimumsisaldus

                  Muud sätted

                  Loa kehtivusaja lõpp

                  Aktiivsuse ühikuid 12 % niiskusesisaldusega täissööda kg kohta

                     Zootehniliste lisandite kategooria. Funktsionaalrühm: seedimist soodustavad ained.

                  4a23

                  Lohmann Animal Nutrition GmbH

                  6-fütaas
                  EC 3.1.3.26

                     Söödalisandi koostis

                  6-fütaasi valmistis saadud Komagataella pastoris'e (DSM 25375) abil; selle aktiivsus on vähemalt 40 000 U (1)/g
                  Vedelas ja tahkes olekus

                     Toimeaine kirjeldus

                     Komagataella pastoris'e (DSM 25375) abil toodetud 6-fütaas (EC 3.1.3.26)

                     Analüüsimeetod
                      (2)

                  Selleks et kvantifitseerida 6-fütaasi aktiivsust söödalisandis:
                  kolorimeetriline meetod, mis põhineb fütaasi ensümaatilisel toimel fütaadile: VDLUFA Method Book, Vol. III, 27.1.1
                  Selleks et kvantifitseerida 6-fütaasi aktiivsust eelsegudes ja mineraalsöötades:
                  kolorimeetriline meetod, mis põhineb fütaasi ensümaatilisel toimel fütaadile: VDLUFA Method Book, Vol. III, 27.1.3
                  Selleks et kvantifitseerida 6-fütaasi aktiivsust söödas:
                  kolorimeetriline meetod, mis põhineb fütaasi ensümaatilisel toimel fütaadile: EN ISO 30024.

                  Broilerkanad ja munakanad, kõik nuumlinnud ja munalinnud, välja arvatud broilerkalkunid ja aretuskalkunid

                  —

                  250 U

                  —

                              1.

                              Söödalisandi ja eelsegu kasutamisjuhistes märkida säilitustingimused ja püsivus kuumtöötlemisel.

                              2.

                              Kasutajate ohutus: käsitsemisel kasutada respiraatorit, kaitseprille ja kaitsekindaid.

                  29. märts 2026

                  Kõik munalinnud

                  125 U

                  Broilerkalkunid ja aretuskalkunid

                  500 U

                  Võõrdepõrsad, nuumsead, emised ja vähemtähtsad sigade liigid

                  250 U

         (1)  1 U on ensüümi kogus, mis vabastab naatriumfütaadi substraadist ühe mikromooli anorgaanilist fosfaati minutis pH 5,5 ja temperatuuri 37 °C juures.

         (2)  Analüüsimeetodite andmed on kättesaadavad referentlabori veebilehel: http://irmm.jrc.ec.europa.eu/EURLs/EURL_feed_additives/Pages/index.aspx.


title: Komisjoni rakendusmäärus (EL) nr 576/2014, 27. mai 2014 , millega kehtestatakse kindlad impordiväärtused, et määrata kindlaks teatava puu- ja köögivilja hind piiril

text:
               28.5.2014

               ET

               Euroopa Liidu Teataja

               L 159/50

         KOMISJONI RAKENDUSMÄÄRUS (EL) nr 576/2014,
   27. mai 2014,
   millega kehtestatakse kindlad impordiväärtused, et määrata kindlaks teatava puu- ja köögivilja hind piiril
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (1),
   võttes arvesse komisjoni 7. juuni 2011. aasta rakendusmäärust (EL) nr 543/2011, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga, (2) eriti selle artikli 136 lõiget 1,
   ning arvestades järgmist:

               (1)

               Rakendusmääruses (EL) nr 543/2011 on sätestatud vastavalt mitmepoolsete kaubandusläbirääkimiste Uruguay vooru tulemustele kriteeriumid, mille alusel kehtestab komisjon kolmandatest riikidest importimisel kõnealuse määruse XVI lisa A osas sätestatud toodete ja ajavahemike kohta kindlad impordiväärtused.

               (2)

               Iga turustuspäeva kindel impordiväärtus on arvutatud rakendusmääruse (EL) nr 543/2011 artikli 136 lõike 1 kohaselt, võttes arvesse päevaandmete erinevust. Seetõttu peaks käesolev määrus jõustuma selle Euroopa Liidu Teatajas avaldamise kuupäeval,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas määratakse kindlaks rakendusmääruse (EL) nr 543/2011 artikliga 136 ette nähtud kindlad impordiväärtused.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 27. mai 2014

            Komisjoni nimel

            presidendi eest

            põllumajanduse ja maaelu arengu peadirektor

         Jerzy PLEWA

      (1)  ELT L 299, 16.11.2007, lk 1.

      (2)  ELT L 157, 15.6.2011, lk 1.

      LISA
      Kindlad impordiväärtused, et määrata kindlaks teatava puu- ja köögivilja hind piiril

                  (eurot 100 kg kohta)

                  CN-kood

                  Kolmanda riigi kood (1)

                  Kindel impordiväärtus

                  0702 00 00

                  AL

                  45,8

                  MA

                  33,4

                  MK

                  75,5

                  TR

                  68,5

                  ZZ

                  55,8

                  0707 00 05

                  AL

                  36,9

                  MK

                  39,9

                  TR

                  119,9

                  ZZ

                  65,6

                  0709 93 10

                  MA

                  29,9

                  TR

                  111,2

                  ZZ

                  70,6

                  0805 10 20

                  EG

                  41,2

                  MA

                  41,0

                  TR

                  49,7

                  ZZ

                  44,0

                  0805 50 10

                  TR

                  121,8

                  ZA

                  139,4

                  ZZ

                  130,6

                  0808 10 80

                  AR

                  104,4

                  BR

                  97,8

                  CL

                  95,3

                  CN

                  98,7

                  MK

                  26,7

                  NZ

                  138,9

                  US

                  185,4

                  ZA

                  105,3

                  ZZ

                  106,6

         (1)  Riikide nomenklatuur on sätestatud komisjoni määruses (EÜ) nr 1833/2006 (ELT L 354, 14.12.2006, lk 19). Kood „ZZ” tähistab „muud päritolu”.


title: Komisjoni rakendusmäärus (EL) 2016/1834, 17. oktoober 2016, millega muudetakse määrust (EL) nr 37/2010 seoses toimeainega monepanteel (EMPs kohaldatav tekst)

text:
               18.10.2016

               ET

               Euroopa Liidu Teataja

               L 280/22

         KOMISJONI RAKENDUSMÄÄRUS (EL) 2016/1834,
   17. oktoober 2016,
   millega muudetakse määrust (EL) nr 37/2010 seoses toimeainega monepanteel
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 6. mai 2009. aasta määrust (EÜ) nr 470/2009, milles sätestatakse ühenduse menetlused farmakoloogiliste toimeainete jääkide piirnormide kehtestamiseks loomsetes toiduainetes ning millega tunnistatakse kehtetuks nõukogu määrus (EMÜ) nr 2377/90 ning muudetakse Euroopa Parlamendi ja nõukogu direktiivi 2001/82/EÜ ja Euroopa Parlamendi ja nõukogu määrust (EÜ) nr 726/2004, (1) eriti selle artiklit 14 koostoimes artikliga 17,
   võttes arvesse Euroopa Ravimiameti arvamust, mille on sõnastanud veterinaarravimite komitee,
   ning arvestades järgmist:

               (1)

               Määruse (EÜ) nr 470/2009 artiklis 17 on nõutud, et liidus loomakasvatuses kasutatavates biotsiidides või toiduloomade veterinaarravimites kasutamiseks ette nähtud farmakoloogiliste toimeainete jääkide piirnormid (edaspidi „jääkide piirnormid“) tuleb kehtestada määrusega.

               (2)

               Komisjoni määruse (EL) nr 37/2010 (2) lisa tabelis 1 on esitatud farmakoloogilised toimeained ja nende liigitus loomsetes toiduainetes sisalduvate jääkide piirnormide järgi.

               (3)

               Monepanteel on kantud kõnealusesse tabelisse 1 kui lammaste ja kitsede puhul lubatud toimeaine, mis on kohaldatav lihaskoe, rasvkoe, maksa, neerude ja piima suhtes.

               (4)

               Euroopa Ravimiametile (edaspidi „ravimiamet“) on esitatud taotlus laiendada olemasolevat monepanteeli kannet veistele.

               (5)

               Veterinaarravimite komitee arvamuse alusel soovitas ravimiamet kehtestada monepanteeli jääkide piirnormid veiste kudedes, välja arvatud nende loomade puhul, kellelt saadakse inimtoiduks ette nähtud piima.

               (6)

               Kooskõlas määruse (EÜ) nr 470/2009 artikliga 5 peab ravimiamet kaaluma võimalust kasutada teatavas toiduaines leiduva farmakoloogilise toimeaine suhtes kehtestatud jääkide piirnormi teise samalt loomaliigilt pärit toiduaine puhul või ühe või mitme liigi suhtes kehtestatud farmakoloogilise toimeaine jääkide piirnormi muude liikide puhul.

               (7)

               Ravimiamet on seisukohal, et monepanteeli puhul ei ole lammaste ja kitsede piima suhtes kehtivate jääkide piirnormide ekstrapoleerimine veistelt saadud piimale ebapiisavate andmete tõttu praegu asjakohane.

               (8)

               Seepärast tuleks määrust (EL) nr 37/2010 vastavalt muuta.

               (9)

               On asjakohane anda asjaomastele sidusrühmadele piisavalt aega võtta meetmeid, mis võivad olla vajalikud uue jääkide piirnormi järgimiseks.

               (10)

               Käesolevas määruses sätestatud meetmed on kooskõlas veterinaarravimite alalise komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 37/2010 lisa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 17. detsembrist 2016.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 17. oktoober 2016

            Komisjoni nimel

            president

         Jean-Claude JUNCKER

      (1)  ELT L 152, 16.6.2009, lk 11.

      (2)  Komisjoni 22. detsembri 2009. aasta määrus (EL) nr 37/2010, mis käsitleb farmakoloogilisi toimeaineid ja nende liigitust loomsetes toiduainetes sisalduvate jääkide piirnormide järgi (ELT L 15, 20.1.2010, lk 1).

      LISA
      Määruse (EL) nr 37/2010 lisa tabelis 1 asendatakse kanne toimeaine monepanteeli kohta järgmisega:

                     Farmakoloogiline toimeaine

                     Markerjääk

                     Loomaliik

                     Jääkide piirnormid

                     Sihtkoed

                     Muud sätted (vastavalt määruse (EÜ) nr 470/2009 artikli 14 lõikele 7)

                     Terapeutiline liigitus

                     „Monepanteel

                     Monepanteelsulfoon

                     Lambad, kitsed

                     700 μg/kg

                     Lihaskude

                     KIRJE PUUDUB

                     Antiparasiitikumid/endoparasiitide vastased ained“

                     7 000  μg/kg

                     Rasvkude

                     5 000  μg/kg

                     Maks

                     2 000  μg/kg

                     Neerud

                     170 μg/kg

                     Piim

                     Veised

                     300 μg/kg

                     Lihaskude

                     Ei kasutata loomade puhul, kellelt saadakse inimtoiduks ette nähtud piima.

                     7 000  μg/kg

                     Rasvkude

                     2 000  μg/kg

                     Maks

                     1 000  μg/kg

                     Neerud


title: Komisjoni rakendusmäärus (EL) nr 294/2012, 3. aprill 2012 , millega muudetakse määruse (EÜ) nr 669/2009 (millega rakendatakse Euroopa Parlamendi ja nõukogu määrust (EÜ) nr 882/2004 seoses mitteloomse sööda ja toidu kõrgendatud rangusastmega ametliku kontrollimisega impordil) I lisa  EMPs kohaldatav tekst

text:
               4.4.2012

               ET

               Euroopa Liidu Teataja

               L 98/7

         KOMISJONI RAKENDUSMÄÄRUS (EL) nr 294/2012,
   3. aprill 2012,
   millega muudetakse määruse (EÜ) nr 669/2009 (millega rakendatakse Euroopa Parlamendi ja nõukogu määrust (EÜ) nr 882/2004 seoses mitteloomse sööda ja toidu kõrgendatud rangusastmega ametliku kontrollimisega impordil) I lisa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 882/2004 ametlike kontrollide kohta, mida tehakse sööda- ja toidualaste õigusnormide ning loomatervishoidu ja loomade heaolu käsitlevate eeskirjade täitmise kontrollimise tagamiseks, (1) eriti selle artikli 15 lõiget 5,
   ning arvestades järgmist:

               (1)

               Komisjoni määruses (EÜ) nr 669/2009 (2) on sätestatud selle I lisas nimetatud mitteloomse sööda ja toidu (edaspidi „nimekiri”) kõrgendatud rangusastmega ametlik kontrollimine impordil määruse (EÜ) nr 882/2004 I lisas loetletud territooriumidele sisenemise kohtades.

               (2)

               Määruse (EÜ) nr 669/2009 artikliga 2 on ette nähtud, et nimekirja tuleb ajakohastada korrapäraselt ning vähemalt kord kvartalis, võttes arvesse vähemalt kõnealuses artiklis osutatud teabeallikaid.

               (3)

               Toidu- ja söödaalase kiirhoiatussüsteemi (RASFF) kaudu teatatud toiduga seotud juhtumite sagedus ja asjakohasus, kolmandates riikides korraldatud Toidu- ja Veterinaarameti uurimiste tulemused ning liikmesriikide poolt määruse (EÜ) nr 669/2009 artikli 15 kohaselt komisjonile esitatud kvartaliaruanded mitteloomse sööda ja toidu saadetiste kohta viitavad sellele, et nimekirja tuleks muuta.

               (4)

               Eelkõige tuleks nimekirjast välja jätta need tooted, mis nimetatud teabeallikate kohaselt vastavad üldjoontes rahuldavalt asjaomastele liidu õigusaktidega ette nähtud ohutusnõuetele ja mille puhul puudub seega vajadus jätkata kõrgendatud rangusastmega kontrollimist.

               (5)

               Lisaks tuleks nimekirja muuta, et suurendada selliste toodete ametlike kontrollide sagedust, mille puhul jäetakse samade teabeallikate kohaselt endisest sagedamini täitmata asjakohased liidu õigusaktid, mistõttu tuleks ametlike kontrollide rangusastet kõrgendada.

               (6)

               Nimekirja kandeid teatavate Indiast pärit importtoodete ja teatavate muude kõigist kolmandatest riikidest pärit toodete kohta tuleks seetõttu vastavalt muuta.

               (7)

               Kuna esialgsed ohutusega seotud probleemid on lahendatud, tuleks nimekirja muudatusi, mis on seotud teatavate toodete kohta tehtud kannete väljajätmisega, kohaldada nii pea kui võimalik. Seega tuleks kõnealuseid muudatusi kohaldada alates käesoleva määruse jõustumise kuupäevast.

               (8)

               Võttes arvesse määruse (EÜ) nr 669/2009 I lisas muutmist vajavate kannete arvu, tuleks see asendada käesoleva määruse lisaga.

               (9)

               Seepärast tuleks määrust (EÜ) nr 669/2009 vastavalt muuta.

               (10)

               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 669/2009 I lisa asendatakse käesoleva määruse lisas esitatud tekstiga.
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Seda kohaldatakse 1. aprillist 2012.
   Määruse (EÜ) nr 669/2009 I lisa muudatusi, mille kohaselt tuleb välja jätta seoses võimaliku saastumisega värvainega sudaan lisatud kanded Capsicum annuum'i (purustatud või jahvatatud), karri (vürtspaprikatooted), Curcuma longa (kollajuur) ja punase palmiõli kohta, kohaldatakse siiski alates käesoleva määruse jõustumise kuupäevast.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 3. aprill 2012

            Komisjoni nimel

            president

         José Manuel BARROSO

      (1)  ELT L 165, 30.4.2004, lk 1.

      (2)  ELT L 194, 25.7.2009, lk 11.

      LISA

            „I LISA

               Mitteloomne sööt ja toit, mille suhtes nähakse ette kõrgendatud rangusastmega ametlik kontrollimine määratud sisenemiskohtades

                        Sööt ja toit
                        (kavandatud kasutusotstarve)

                        CN-kood (1)

                        Päritoluriik

                        Oht

                        Identsuse ja füüsilise kontrollimise sagedus
                        (%)

                        Sarapuupähklid
                        (koorimata või kooritud)

                        0802 21 00; 0802 22 00

                        Aserbaidžaan (AZ)

                        Aflatoksiinid

                        10

                           (Sööt ja toit)

                                    —

                                    Koorimata maapähklid

                                    —

                                 1202 41 00

                        Brasiilia (BR)

                        Aflatoksiinid

                        10

                                    —

                                    Kooritud maapähklid

                                    —

                                 1202 42 00

                                    —

                                    Maapähklivõi

                                    —

                                 2008 11 10

                                    —

                                    Muul viisil töödeldud või konserveeritud maapähklid

                                    —

                                    2008 11 91; 2008 11 96; 2008 11 98

                           (Sööt ja toit)

                        Kuivatatud nuudlid

                        ex 1902

                        Hiina (CN)

                        Alumiinium

                        10

                           (Toit)

                        Pomelod

                        ex 0805 40 00

                        Hiina (CN)

                        Pestitsiidide jääke on analüüsitud meetodikombinatsioonidel GC-MS ja LC-MS põhineval multimeetodil või ühe jäägi meetodil (11)

                        20

                           (Toit – värske)

                        Teelehed (rohelised ja mustad)

                        ex 0902

                        Hiina (CN)

                        Pestitsiidide jääke on analüüsitud meetodikombinatsioonidel GC-MS ja LC-MS põhineval multimeetodil või ühe jäägi meetodil (10)

                        10

                           (Toit)

                                    —

                                    Spargeload
                                    (Vigna unguiculata spp. sesquipedalis)

                                    —

                                    ex 0708 20 00; ex 0710 22 00

                        Dominikaani Vabariik (DO)

                        Pestitsiidide jääke on analüüsitud meetodikombinatsioonidel GC-MS ja LC-MS põhineval multimeetodil või ühe jäägi meetodil (3)

                        50

                                    —

                                    Karella-kibekurk
                                    (Momordica charantia)

                                    —

                                    ex 0709 99 90; ex 0710 80 95

                                    —

                                    Piprad (paprikad ja muud) (Capsicum spp.)

                                    —

                                    0709 60 10; ex 0709 60 99; 0710 80 51; ex 0710 80 59

                                    —

                                    Baklažaanid

                                    —

                                    0709 30 00; ex 0710 80 95

                           (Toit – värske, jahutatud või külmutatud köögivili)

                                    —

                                    Apelsinid (värsked või kuivatatud)

                                    —

                                    0805 10 20; 0805 10 80

                        Egiptus (EG)

                        Pestitsiidide jääke on analüüsitud meetodikombinatsioonidel GC-MS ja LC-MS põhineval multimeetodil või ühe jäägi meetodil (7)

                        10

                                    —

                                    Virsikud (v.a nektariinid)

                                    —

                                 0809 30 90

                                    —

                                    Granaatõunad

                                    —

                                 ex 0810 90 75

                                    —

                                    Maasikad

                                    —

                                 0810 10 00

                           (Toit – värske puu- ja köögivili)

                        Piprad (paprikad ja muud) (Capsicum spp.)

                        0709 60 10; ex 0709 60 99; 0710 80 51; ex 0710 80 59

                        Egiptus (EG)

                        Pestitsiidide jääke on analüüsitud meetodikombinatsioonidel GC-MS ja LC-MS põhineval multimeetodil või ühe jäägi meetodil (12)

                        10

                           (Toit – värske, jahutatud või külmutatud)

                                    —

                                    Koorimata maapähklid

                                    —

                                 1202 41 00

                        Ghana (GH)

                        Aflatoksiinid

                        50

                                    —

                                    Kooritud maapähklid

                                    —

                                 1202 42 00

                                    —

                                    Maapähklivõi

                                    —

                                 2008 11 10

                           (Sööt ja toit)

                        Karrilehed (Bergera/Murraya koenigii)

                        ex 1211 90 85

                        India (IN)

                        Pestitsiidide jääke on analüüsitud meetodikombinatsioonidel GC-MS ja LC-MS põhineval multimeetodil või ühe jäägi meetodil (5)

                        50

                           (Toit – värsked ürdid)

                                    —

                                       Capsicum annuum, terve

                                    —

                                 0904 21 10

                        India (IN)

                        Aflatoksiinid

                        20

                                    —

                                       Capsicum annuum, purustatud või jahvatatud

                                    —

                                 ex 0904 22 00

                                    —

                                    Karri (vürtspaprikatooted)

                                    —

                                 0910 91 05

                                    —

                                    Muskaatpähkel

                                       (Myristica fragrans)

                                    —

                                    0908 11 00, 0908 12 00

                                    —

                                    Muskaatõis

                                       (Myristica fragrans)

                                    —

                                    0908 21 00, 0908 22 00

                                    —

                                    Ingver

                                       (Zingiber officinale)

                                    —

                                    0910 11 00, 0910 12 00

                                    —

                                       Curcuma longa (kollajuur)

                                    —

                                 0910 30 00

                           (Toit – kuivatatud vürtsid)

                                    —

                                    Koorimata maapähklid

                                    —

                                 1202 41 00

                        India (IN)

                        Aflatoksiinid

                        20

                                    —

                                    Kooritud maapähklid

                                    —

                                 1202 42 00

                                    —

                                    Maapähklivõi

                                    —

                                 2008 11 10

                                    —

                                    Muul viisil töödeldud või konserveeritud maapähklid

                                    —

                                    2008 11 91; 2008 11 96; 2008 11 98

                           (Sööt ja toit)

                        Söödalisandid ja eelsegud

                        ex 23092917 19 90; ex 2817 00 00; ex 2820 90 10; ex 2820 90 90; ex 2821 10 00; ex 2825 50 00; ex 2833 21 00; ex 2833 25 00; ex 2833 29 20; ex 2833 29 80; ex 2835; ex 2836; ex 2839; 2936

                        India (IN)

                        Kaadmium ja plii

                        10

                           (Sööt)

                        Söödav muskushibisk

                        ex 0709 99 90

                        India (IN)

                        Pestitsiidide jääke on analüüsitud meetodikombinatsioonidel GC-MS ja LC-MS põhineval multimeetodil või ühe jäägi meetodil (2)

                        10

                           (Toit – värske)

                        Arbuusi (egusi, Citrullus lanatus) seemned ja nendest saadud tooted

                        ex 1207 70 00; ex 1106 30 90; ex 2008 99 99

                        Nigeeria (NG)

                        Aflatoksiinid

                        50

                           (Toit)

                                    —

                                       Capsicum annuum, terve

                                    —

                                 0904 21 10

                        Peruu (PE)

                        Aflatoksiinid ja ohratoksiin A

                        10

                                    —

                                       Capsicum annuum, purustatud või jahvatatud

                                    —

                                 ex 0904 22 00

                                    —

                                    Muude perekonda Capsicum kuuluvate taimede (v.a Capsicum annuum) kuivatatud viljad, terved

                                    —

                                 ex 0904 21 90

                           (Toit – kuivatatud vürtsid)

                        Piprad (v.a paprika) (Capsicum spp.)

                        ex 0709 60 99

                        Tai (TH)

                        Pestitsiidide jääke on analüüsitud meetodikombinatsioonidel GC-MS ja LC-MS põhineval multimeetodil või ühe jäägi meetodil (9)

                        10

                           (Toit – värske)

                                    —

                                    Koriandrilehed

                                    —

                                 ex 0709 99 90

                        Tai (TH)

                        Salmonella (6)

                        10

                                    —

                                    Basiilik (püha basiilik, vürtsbasiilik)

                                    —

                                 ex 1211 90 85

                                    —

                                    Münt

                                    —

                                 ex 1211 90 85

                           (Toit – värsked ürdid)

                                    —

                                    Koriandrilehed

                                    —

                                 ex 0709 99 90

                        Tai (TH)

                        Pestitsiidide jääke on analüüsitud meetodikombinatsioonidel GC-MS ja LC-MS põhineval multimeetodil või ühe jäägi meetodil (4)

                        20

                                    —

                                    Basiilik (püha basiilik, vürtsbasiilik)

                                    —

                                 ex 1211 90 85

                           (Toit – värsked ürdid)

                                    —

                                    Spargeload
                                    (Vigna unguiculata spp. sesquipedalis)

                                    —

                                    ex 0708 20 00; ex 0710 22 00

                        Tai (TH)

                        Pestitsiidide jääke on analüüsitud meetodikombinatsioonidel GC-MS ja LC-MS põhineval multimeetodil või ühe jäägi meetodil (4)

                        50

                                    —

                                    Baklažaanid

                                    —

                                    0709 30 00; ex 0710 80 95

                                    —

                                    Kapsasköögiviljad

                                    —

                                    0704; ex 0710 80 95

                           (Toit – värske, jahutatud või külmutatud köögivili)

                                    —

                                    Paprikad (Capsicum annuum)

                                    —

                                    0709 60 10; 0710 80 51

                        Türgi (TR)

                        Pestitsiidide jääke on analüüsitud meetodikombinatsioonidel GC-MS ja LC-MS põhineval multimeetodil või ühe jäägi meetodil (8)

                        10

                                    —

                                    Tomatid

                                    —

                                    0702 00 00; 0710 80 70

                           (Toit – värske, jahutatud või külmutatud köögivili)

                        Rosinad

                        0806 20

                        Usbekistan (UZ)

                        Ohratoksiin A

                        50

                           (Toit)

                                    —

                                    Koorimata maapähklid

                                    —

                                 1202 41 00

                        Lõuna-Aafrika (ZA)

                        Aflatoksiinid

                        10

                                    —

                                    Kooritud maapähklid

                                    —

                                 1202 42 00

                                    —

                                    Maapähklivõi

                                    —

                                 2008 11 10

                                    —

                                    Muul viisil töödeldud või konserveeritud maapähklid

                                    —

                                    2008 11 91; 2008 11 96; 2008 11 98

                           (Sööt ja toit)

         (1)  Kui mingi CN-koodi alla kuuluvatest toodetest on vaja üle vaadata üksnes teatav osa ja kaupade nomenklatuuris puudub kõnealuse koodi all konkreetne alajaotis, lisatakse koodile ex (näiteks ex 1006 30: ainult inimtoiduks ettenähtud basmati riis).

         (2)  Eelkõige järgmiste pestitsiidide jäägid: atsefaat, metamidofoss, triasofoss, endosulfaan, monokrotofoss, metomüül, tiodikarb, diafentiuroon, tiametoksaam, fiproniil, oksamüül, aseetamipriid, indoksakarb, mandipropamiid.

         (3)  Eelkõige järgmiste pestitsiidide jäägid: amitraas, atsefaat, aldikarb, benomüül, karbendasiim, klorofenapüür, kloropürifoss, CS2 (ditiokarbamaadid), diafentiuroon, diasinoon, diklorofoss, dikofool, dimetoaat, endosulfaan, fenamidoon, imidaklopriid, malatioon, metamidofoss, metiokarb, metomüül, monokrotofoss, ometoaat, oksamüül, profenofoss, propikonasool, tiabendasool, tiaklopriid.

         (4)  Eelkõige järgmiste pestitsiidide jäägid: atsefaat, karbarüül, karbendasiim, karbofuraan, kloropürifoss, metüülkloropürifoss, dimetoaat, etioon, malatioon, metalaksüül, metamidofoss, metomüül, monokrptofoss, ometoaat, profenofoss, protiofoss, ginalfoss, triadimefoon, triasofoss, dikrotofoss, EPN, triforiin.

         (5)  Eelkõige järgmiste pestitsiidide jäägid: triasofoss, metüüloksüdemeteoon, kloropürifoss, atseetamipriid, tiametoksaam, klotianidiin, metamidofoss, atsefaat, propargiit, monokrotofoss.

         (6)  Standardmeetod EN/ISO 6579 või sertifitseeritud meetod, mis on valideeritud nimetatud standardmeetodi alusel, kooskõlas komisjoni määruse (EÜ) nr 2073/2005 (ELT L 338, 22.12.2005, lk 1) artikliga 5.

         (7)  Eelkõige järgmiste pestitsiidide jäägid: karbendasiim, tsüflutriin, tsüprodiniil, diasinoon, dimetoaat, etioon, fenitrotioon, fenpropatriin, fludioksoniil, heksaflumuroon, lambda-tsühalotriin, metiokarb, metomüül, ometoaat, oksamüül, fentoaat, metüültiofanaat.

         (8)  Eelkõige järgmiste pestitsiidide jäägid: metomüül, oksamüül, karbendasiim, klofentesiin, diafentiuroon, dimetoaat, formetanaat, malatioon, protsümidoon, tetradifoon, tiofanaat-metüül.

         (9)  Eelkõige järgmiste pestitsiidide jäägid: karbofuraan, metomüül, ometoaat, dimetoaat, triasofoss, malatioon, profenofoss, protiofoss, etioon, karbendasiim, triforiin, protsümidoon, formetanaat.

         (10)  Eelkõige järgmiste pestitsiidide jäägid: buprofesiin, imidaklopriid, fenvaleraat ja esfenvaleraat (RS & SR isomeeride summa); profenofoss, trifluraliin, triasofoss, triadimefoon ja triadimenool (triadimefooni ja triadimenooli summa), tsüpermetriin (tsüpermetriin, kaasa arvatud komponentisomeeride segud (isomeeride summa)).

         (11)  Eelkõige järgmiste pestitsiidide jäägid: triasofoss, triadimefoon ja triadimenool (triadimefooni ja triadimenooli summa), paratioon-metüül, fentoaat, metidatiooni.

         (12)  Eelkõige järgmiste pestitsiidide jäägid: karbofuraan (summa), kloropürifoss, tsüpermetriin (summa), tsüprokonasool, dikofool (summa), difenakonasool, dinotefuraan, etioon, flusilasool, folpeet, prokloraas, profenofoss, propikonasool, tiofanaat-metüül ja triforiin.”


title: Komisjoni rakendusmäärus (EL) nr 416/2014, 23. aprill 2014 , millega avatakse Ukrainast pärit teatavate teraviljade impordi tariifikvoodid ja sätestatakse nende haldamine

text:
               24.4.2014

               ET

               Euroopa Liidu Teataja

               L 121/53

         KOMISJONI RAKENDUSMÄÄRUS (EL) nr 416/2014,
   23. aprill 2014,
   millega avatakse Ukrainast pärit teatavate teraviljade impordi tariifikvoodid ja sätestatakse nende haldamine
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 187 punkte a ja c,
   ning arvestades järgmist:

               (1)

               Euroopa Parlamendi ja nõukogu määrusega (EL) nr 374/2014 (2) on ette nähtud, et Ukrainast pärit teatavate teraviljade impordi tariifikvoodid on avatud kuni 31. oktoobrini 2014. Komisjon haldab kõnealuse määruse III lisas osutatud põllumajandustoodete tariifikvoote vastavalt määruse (EL) nr 1308/2013 artikli 184 lõike 2 punktis b kehtestatud eeskirjadele.

               (2)

               Ukrainast pärit ja kõnealuste tariifikvootidega hõlmatud teraviljade impordi korrapärasuse tagamiseks ning spekulatiivsuse vältimiseks tuleks importi korraldada impordilitsentside väljaandmise alusel. Seetõttu tuleks kohaldada määrusi (EÜ) nr 1301/2006, (3) (EÜ) nr 1342/2003 (4) ja (EÜ) nr 376/2008, (5) ilma et see piiraks käesoleva määrusega ette nähtud erandite kohaldamist.

               (3)

               Nende kvootide nõuetekohase haldamise tagamiseks tuleks kehtestada impordilitsentsitaotluste esitamise tähtajad ning määrata kindlaks taotlustel ja litsentsidel esitatav teave.

               (4)

               Komisjoni rakendusmäärusega (EL) nr 1006/2011 (6) on nõukogu määruse (EMÜ) nr 2658/87 I lisas loetletud teraviljade CN-koodid asendatud uute koodidega, mis erinevad määruses (EL) nr 374/2014 (7) osutatud koodidest. Seega oleks käesoleva määruse I lisas vaja osutada uutele CN-koodidele.

               (5)

               Kuna määruse (EL) nr 374/2014 III lisas osutatud kvoodid on avatud üksnes kuni 31. oktoobrini 2014, peaks käesolev määrus jõustuma võimalikult kiiresti.

               (6)

               Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Kvootide avamine ja nende haldamine
   1.   Teatavate Ukrainast pärit toodete impordi tariifikvoodid on avatud kuni 31. oktoobrini 2014.
   2.   Lõikes 1 osutatud tariifikvootide raames maksustatakse importi määraga 0 eurot tonni kohta.
   3.   Kui käesolevas määruses ei ole sätestatud teisiti, kohaldatakse määruseid (EÜ) nr 376/2008, (EÜ) nr 1301/2006 ja (EÜ) nr 1342/2003.
   Artikkel 2
   Impordilitsentside taotlemine ja väljaandmine
   1.   Erandina määruse (EÜ) nr 1301/2006 artikli 6 lõikest 1 ei tohi taotleja esitada ühe nädala jooksul ühe ja sama järjekorranumbriga kvoodi kohta rohkem kui ühe impordilitsentsitaotluse. Kui sama huvitatud isik esitab rohkem kui ühe taotluse, ei võeta temalt vastu ühtki taotlust ning taotluste esitamisel antud tagatised jäetakse asjaomase liikmesriigi tuludesse.
   Impordilitsentsi taotlused esitatakse liikmesriikide pädevatele asutustele igal nädalal hiljemalt reedel kell 13.00 Brüsseli aja järgi. Taotluste esitamise lõpptähtaeg on reede, 17. oktoober 2014 kell 13.00 Brüsseli aja järgi.
   2.   Igal impordilitsentsi taotlusel näidatakse täisarvuna kogus kilogrammides, mis ei tohi olla suurem kui asjaomase kvoodi üldkogus.
   3.   Impordilitsentsid antakse välja neljandal tööpäeval pärast artikli 4 lõikes 1 sätestatud teate edastamist.
   4.   Impordilitsentsi taotlusele ja impordilitsentsile kantakse lahtrisse 8 riigi nimi „Ukraina” ning tehakse rist lahtrisse „jah”. Litsentsid kehtivad üksnes Ukrainast pärit kaupade kohta.
   Artikkel 3
   Impordilitsentside kehtivus
   Vastavalt määruse (EÜ) nr 376/2008 artikli 22 lõikele 2 arvestatakse impordilitsentsi kehtivusaega alates tegelikust litsentsi väljaandmise kuupäevast.
   Impordilitsentsi kehtivusaeg on määratud kindlaks määruse (EÜ) nr 1342/2003 artikli 6 lõike 1 punktis b. Igal juhul lõpeb kõnealune kehtivusaeg 31. oktoobril 2014.
   Artikkel 4
   Teavitamine
   1.   Impordilitsentsitaotluste esitamise nädalale järgneval esmaspäeval hiljemalt kell 18.00 (Brüsseli aja järgi) edastavad liikmesriigid komisjonile elektrooniliselt teabe, milles on esitatud järjekorranumbrite kaupa kõik taotlused, toote päritolu ja üldkogused, sealhulgas tühiteated.
   2.   Impordilitsentside väljaandmise päeval edastavad liikmesriigid komisjonile elektrooniliselt teabe väljaantud litsentside kohta, nagu on osutatud määruse (EÜ) nr 1301/2006 artikli 11 lõike 1 punktis b, sealhulgas väljaantud impordilitsentsidega hõlmatud üldkoguste kohta.
   Artikkel 5
   Jõustumine
   Käesolev määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 23. aprill 2014

            Komisjoni nimel

            president

         José Manuel BARROSO

      (1)  ELT L 347, 20.12.2013, lk 671.

      (2)  Euroopa Parlamendi ja nõukogu määrus (EL) nr 374/2014, 16. aprill 2014, milles käsitletakse Ukrainast pärit kaupadele kehtestatud tollimaksude vähendamist või kaotamist (ELT L 118, 22.4.2014, k 1).

      (3)  Komisjoni määrus (EÜ) nr 1301/2006, 31. august 2006, millega kehtestatakse ühised eeskirjad, et hallata põllumajandussaaduste ja -toodete imporditariifikvoote, mille suhtes kohaldatakse impordilitsentside süsteemi (ELT L 238, 1.9.2006, lk 13).

      (4)  Komisjoni määrus (EÜ) nr 1342/2003, 28. juuli 2003, millega sätestatakse teravilja ja riisi impordi- ja ekspordilitsentside süsteemi kohaldamise üksikasjalikud erieeskirjad (ELT L 189, 29.7.2003, lk 12.).

      (5)  Komisjoni määrus (EÜ) nr 376/2008, 23. aprill 2008, millega sätestatakse põllumajandussaaduste ja -toodete impordi- ja ekspordilitsentside ning eelkinnitussertifikaatide süsteemi kohaldamise ühised üksikasjalikud eeskirjad (ELT L 114, 26.4.2008, lk 3).

      (6)  Komisjoni määrus (EL) nr 1006/2011, 27. septembri 2011, millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa (ELT L 282, 28.10.2011, lk 1).

      (7)  Nõukogu määrus (EMÜ) nr 2658/87, 23. juuli 1987, tariifi- ja statistikanomenklatuuri ning ühisetollitariifistiku kohta (EÜT L 256, 7.9.1987, lk 1).

      LISA
      järgmise dokumendi juurde: Komisjoni rakendusmäärus, millega avatakse Ukrainast pärit teatavate teraviljade impordi tariifikvoodid ja sätestatakse nende haldamine Kombineeritud nomenklatuuri tõlgenduseeskirjadest olenemata on toote kirjelduse sõnastus vaid soovituslik ning soodustuskava on käesoleva lisa kontekstis kindlaks määratud CN-koodide raames. Kui CN-koodile eelneb „ex”, on sooduskohtlemise kohaldamine määratud kindlaks CN-koodi ja toote määratluse alusel.

                  Jrk-nr

                  CN-kood

                  Toodete kirjeldus

                  Kogus

                  09.4306

                  1001 99 (00)

                  Speltanisu, harilik nisu ja meslin, v.a seemneks

                  950 000 tonni

                  1101 00 (15-90)

                  Püülijahu harilikust nisust ja speltanisust, meslinijahu

                  1102 90 (90)

                  Muust teraviljast kui nisust, meslinist, rukkist, maisist, kaerast ja riisist jahvatatud jahu

                  1103 11 (90)

                  Harilikust nisust ja speltanisust tangud ja lihtjahu

                  1103 20 (60)

                  Nisugraanulid

                  09.4307

                  1003 90 (00)

                  Oder, muuks kui seemneks

                  250 000 tonni

                  1102 90 (10)

                  Odrajahu

                  ex 1103 20 (25)

                  Odragraanulid

                  09.4308

                  1005 90 (00)

                  Mais muuks kui seemneks

                  400 000 tonni

                  1102 20 (10-90)

                  Maisijahu

                  1103 13 (10-90)

                  Maisitangud ja lihtjahu

                  1103 20 (40)

                  Maisigraanulid

                  1104 23 (40-98)

                  Töödeldud maisiterad